Държавен вестник, бр. 26, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  26
3. Алинеи 1 и 2 на този член не се прилагат, 
ако екстрадираното лице:
(а) се завърне доброволно на територията на 
молещата страна, след като я е напуснало; или
(б) не напусне територията на молещата 
страна в рамките на 45 дни от датата, на ко­
ято лицето е свободно да напусне, освен по 
независещи от него причини. 
Член 18
Уведомяване за резултатите
Ако замолената страна желае това, моле­
щата страна предоставя информация относно 
наказателното производство или изпълнението 
на наказанието на екстрадираното лице или 
повторното екстрадиране на това лице в трета 
държава.
Член 19
Транзит
1. Доколкото е позволено от нейното за­
конодателство, транспортирането на лице, 
екстрадирано от трета държава към всяка една 
от страните през територията на другата стра­
на, може да бъде разрешено на основание на 
писмена молба, изпратена по дипломатически 
път или директно между централните органи. 
Молбата съдържа описание на транспортираното 
лице, включително неговото гражданство, и 
кратко описание на фактите по случая. Лице, 
прехвърляно транзитно, може да бъде държано 
под стража по време на транзита.
2. Не се изисква разрешение за транзит, 
когато се използва въздушен транспорт и не се 
предвижда кацане на територията на страната 
на транзита. Ако се случи непредвидено каца­
не на територията на тази страна, тя може да 
изиска от другата страна да представи молба 
за транзит по смисъла на ал. 1 на този член. 
Страната на транзита задържа лицето, което 
ще бъде транспортирано, до продължаване на 
транспортирането, при условие че молбата се 
получи до 96 часа след непредвиденото кацане.
3. Разрешението за транзит включва разре­
шение за придружаващите длъжностни лица 
да получат помощ от властите в страната на 
транзита във връзка със задържането на лицето 
под стража. 
4. Когато едно лице е задържано под стража 
съгласно ал. 3 на този член, страната, на чиято 
територия то е задържано, може да нареди 
лицето да бъде освободено, ако транспорти­
рането продължи извън рамките на разумен 
период от време.
Член 20
Задължения по международни договори
Този договор не нарушава правата и задъл­
женията на страните, произтичащи от между­
народни конвенции или договори, по които 
те са страни. 
Член 21
Разходи
1. Замолената страна поема разходите по 
отношение на всякакви процедури под нейна 
юрисдикция, възникнали във връзка с молба 
за екстрадиция.
2. Замолената страна поема разходите, 
възникнали на нейна територия, във връзка с 
ареста и задържането на лицето, чиято екстра­
диция се иска, или във връзка с отнемането и 
предаването на имущество.
3. Молещата страна поема разходите, въз­
никнали във връзка с прехвърлянето на лицето, 
чиято екстрадиция е допусната, от територията 
на замолената страна, включително разходите 
за транзита.
Член 22
Консултации
1. Страните се консултират по молба на една 
от тях относно тълкуването и прилагането на 
този договор.
2. Компетентните органи на двете страни 
могат да се консултират една с друга директно 
във връзка с решаването на конкретни случаи 
и за развиване и подобряване на процедурите 
за изпълнение на този договор.
Член 23
Влизане в сила и прекратяване
1. Този договор подлежи на ратифициране и 
влиза в сила на 30-ия ден след датата, на която 
са разменени ратификационните документи. 
2. Този договор се прилага за всички молби, 
представени след влизането му в сила, дори 
когато съответните действия или бездействия 
са извършени преди датата, на която той влиза 
в сила. 
3. Всяка от страните може да прекрати този 
договор с писмено предизвестие по диплома­
тически път по всяко време. Прекратяването 
влиза в сила 6 месеца след датата, на която е 
дадено предизвестието.
В свидетелство на горното долуподписани­
те лица, надлежно упълномощени за това от 
съответните техни правителства, подписаха 
този договор.
Съставен в два екземпляра в София на 
1 октомври 2008 г. на български език, на ко­
рейски език и на английски език, като всички 
текстове имат еднаква сила. В случай на раз­
лика в тълкуванието приоритет има текстът на 
английски език. 
За Република България:	
За Република Корея:
Косьо Китипов,	
Ли Кей Чол,
извънреден и пълномощен	
генерален директор
посланик на Република	
на дирекция
България в	
„Договори“ в
Република Корея 	
Министерството 
	
на външните работи
	
и търговията
2696